UZNESENIE VLÁDY SLOVENSKEJ REPUBLIKY

č.

z

k návrhu na uzavretie
 Dohovoru vypracovaného na základe článku K. 3 Zmluvy o Európskej únii 
o používaní informačných technológií na colné účely a protokolov k nemu

Číslo materiálu:
Predkladateľ: podpredseda vlády a minister financií 
___________________________________________________________________________

Vláda

A.  	s ú h l a s í

A.	1. s uzavretím Dohovoru vypracovaného na základe článku K. 3  Zmluvy
          o Európskej únii o používaní informačných technológií na colné účely 
          (ďalej len „dohovor“),

A.	2. s uzavretím Protokolu vypracovaného na základe článku K. 3 Zmluvy
          o Európskej únii o rozsahu prania príjmov v Dohovore o používaní informačných 
          technológií na colné účely a o zaradení evidenčných čísiel dopravných 
          prostriedkov do dohovoru, 

A.	3. s uzavretím Protokolu vypracovaného v súlade s článkom 34 Zmluvy
          o Európskej únii, ktorým sa dopĺňa Dohovor o používaní informačných
          technológií na colné účely o vytvorenie identifikačnej databázy colných spisov, 

A.	4. s uzavretím Protokolu vypracovaného na základe článku K. 3 Zmluvy 
          o Európskej únii o výklade Dohovoru o používaní informačných technológií na 
          colné účely prostredníctvom predbežných rozhodnutí Súdneho dvora Európskych 
          spoločenstiev, 
A.	5. s uzavretím Dohody medzi niektorými členskými štátmi Európskej únie
          o predbežnom vykonávaní  Dohovoru vypracovaného na základe článku K. 3
           Zmluvy o Európskej únii o používaní informačných technológií na colné účely
           (ďalej len „dohoda“),  ak to bude potrebné v zmysle bodu D. 4.

B. 	o d p o r ú č a

prezidentovi Slovenskej republiky  
B. 1.    podpísať listinu o pristúpení k dohovoru vrátane protokolov po vyslovení 
           súhlasu Národnej rady Slovenskej republiky,
  
Národnej rade SR
B.  2.  rozhodnúť, že ide o zmluvu, ktorá má vrátane protokolov, podľa článku 7 ods. 5
           Ústavy SR, prednosť pred zákonmi;

C. 	p o v e r u j e

     	predsedu vlády
	C. 1.  predložiť dohovor Národnej rade SR na vyslovenie súhlasu a na  rozhodnutie, že
           ide o zmluvu podľa článku 7 ods. 5 Ústavy SR, ktorá má 
           prednosť pred zákonmi,

	podpredsedu vlády a ministra financií
	C. 2.  odôvodniť návrh na vyslovenie súhlasu s dohovorom  v Národnej rade
           Slovenskej republiky, 

D. 	u k l a d á

podpredsedovi vlády a ministrovi financií 
D. 1.  požiadať ministra zahraničných vecí vykonať príslušné opatrenia spojené 
           s nadobudnutím platnosti dohovoru po vyslovení súhlasu Národnej rady
                     Slovenskej republiky, 

	  D.  2.  požiadať ministra zahraničných  vecí  o zabezpečenie  uverejnenia oznámenia  
                    o pristúpení k dohovoru v Zbierke zákonov Slovenskej republiky, 

	podpredsedovi vlády a ministrovi financií, ministrovi vnútra, ministrovi 
	spravodlivosti a generálnemu prokurátorovi
	D.  3.  zabezpečiť vykonávanie dohovoru po nadobudnutí jeho platnosti.

          podpredsedovi vlády a ministrovi financií v spolupráci s ministrom zahraničných 
          vecí
D.	4.  posúdiť, či sa Slovenská republika má stať zmluvnou stranou dohody podľa
           bodu A. 5. tohto uznesenia a spôsob, ako je potrebné túto úlohu zabezpečiť 

Vykonajú:	predseda vlády 
minister zahraničných vecí
                    	podpredseda vlády a minister financií 
		minister spravodlivosti
		minister vnútra
		generálny prokurátor

Na vedomie: 	prezident SR
		predseda Národnej rady SR